X Factor-dommer Thomas Blachman valgte fredag aften at sige farvel til en af sine absolutte favoritter. Nemlig den 17-årige tømrerlærling Lasse Skriver, der siden sin audition har imponeret både seere og dommere. Til gengæld sagde den garvede dommer ja til Mads Moldt fra Åsted ved Frederikshavn. Dermed er den unge nordjyde klar til at stå på scenen i årets første udgave af X Factors liveshow. Mads Moldt er glad for at gå hele vejen til live, men syntes også, at det var hårdt, at det lige var Lasse Skriver, han skulle kæmpe mod til sidst. - Mig og Lasse blev rigtig gode venner. Derfor var det en smule nederen, at man vidste, at vi skulle skilles i ‘X Factor’ uanset hvad der skete. Vi har fået et godt venskab, og det har vi stadig, siger han til TV2. Se hele seancen i fredagens 'X Factor' på TV 2 PLAY.

Referat:
Den nordjyske 15-årige Mads Moldt er Thomas Blachmans solist under 23 år i årets 'X Factor'-liveshows.